ལོ་དེའི་དགུན་ཁར་ཁོང་ཚོས་ཁང་པ་ཞིག་གླས་ཏེ་ཁང་པ་དེའི་ཕྱི་ནང་ལ་བཟོ་བཅོས་བྱེད་འགོ་བརྩམས།ཁང་པ་དེར་སྔར་སི་ཁྲོན་གྱི་ཟ་ཁང་ཞིག་གཉེར་མྱོང་།བཟོ་བཅོས་བྱེད་པར་ཧ་ལས་པའི་དཀའ་ཚེགས་བྱུང་མོད།ཡིན་ནའང་རྗེས་ནས་རི་མོའི་འགྲེམས་སྟོན་ཁང་དངོས་སུ་སྒོ་འབྱེད་སྐབས།ཁང་པ་འདིའི་སྐོར་མི་ཤེས་མཁན་ཞིག་གིས་སྔར་ཁང་པ་འདི་ཅི་ཞིག་ཡིན་པའི་ལོ་རྒྱུས་ལ་ཚོད་དཔགས་བྱེད་ཐུབ་པ་ནི་རྩ་ནས་ཡོང་མི་སྲིད་པ་ཞིག་ཏུ་གྱུར་སོང་།འགྲེམས་སྟོན་ཁང་འདིར་སླེབས་གྲབ་ཡོད་སྐབས།གནའ་བོའི་རྒལ་སྒོ་ཞིག་གི་ནང་ནས།གདོང་པ་ཚོས་གཞི་མུ་མེན་ཅན་ཞིག་གིས་ཧ་ལམ་འཇིག་རྟེན་གཞན་ཞིག་ནས་མིག་ཧུར་རེར་ལྟ་བཞིན་ཡོད་པ་ལྟ་བུ་འདུག་པ་དེ་ཚེ་དབང་བཀྲིས་ཀྱི་རི་མོ་ཞིག་ཡིན་པ་ཤེས།སྒོ་འབྱེད་ཀྱི་ཞོགས་པ་དེར།ང་ཚོ་གྲོང་ཁྱེར་ལྷ་སའི་བོད་ཀྱི་ཉེ་རབས་རི་མོའི་འགྲེམས་སྟོན་ཁང་ཐོག་མ་དེའི་ཁང་པའི་ཐོག་ཁར་འཛེགས་ཏེ།བོད་མི་རྣམས་ཀྱིས་དུས་རབས་མང་པོའི་རིང་ལ་རྒྱུན་འཛིན་བྱས་པའི་མཆོད་པའི་ལུགས་སྲོལ་ཏེ་བསང་ཞེས་པ་དེ་བཏང་པ་ཡིན།